נמוטוני

נמוטוני או מבצר נמוטוני (Namutoni) הוא מחנה לילה בקצה מדבר המלח אטושה בחבל אושיקוטו שבצפון נמיביה. המחנה מהווה את אחד משערי הכניסה לפארק הלאומי אטושה. ככל הנראה קיים קשר בין שם המקום לבין שפת הנמה המדוברת באזור.

המבצר החל את דרכו כתחנת משטרה גרמנית. המבנה הראשון של המבצר הוקם בשנת 1904, אך נחרב זמן קצר לאחר בנייתו. כעבור שנתיים נבנה המבצר מחדש. במהלך מלחמת העולם הראשונה שימש המבצר את הגרמנים כמחנה מעצר לשבויים בריטים. במהלך המערכה בדרום-מערב אפריקה במלחמה, נערכו הכוחות הגרמנים האחרונים באזור בין נמוטוני לטסומבה. שם הופתעו על ידי הכוחות הדרום-אפריקאיים בעקבות כישלון ההגנה הגרמנית בקרב אוטווי.

המבצר כיום הוא שימור של צורתו ותנאיו של המבנה משנת 1957, והוא משמש כאכסניה וכנקודת תצפית אל הפארק הלאומי של אטושה.

קישורים חיצוניים

 

ערכים שבהם תבנית בריטניקה אינה מתאימה
נמיביה: גאוגרפיה
הזירה האפריקאית במלחמת העולם הראשונה